Die Noagvoël – Jan van Staden | Groep7 eShop
Home / FIKSIE/FICTION: / Christelik / Christian / Die Noagvoël – Jan van Staden
Die Noagvoël – Jan van Staden
Die Noagvoël - Jan van Staden quantity
Die dag het begin soos enige ander in Tiberias – idiliese hawedorp langs die See van Galilea. Opgewonde het die inwoners gestroom na die nuutgeboude opelugteater teen die hang wes van die dorp. Tog was dit 'n spesiale dag, want 'n hooggeplaaste van Rome sou die inwoners toespreek en saam met hulle die tiende verjaarsdag van die dorp vier. Herodus Antipas het seker gemaak almal is daar – van ryk tot arm.
Dit het stilgeraak toe Lucius Aelius Sejanus instap. Saggies het sommige gefluister dat hy instaan vir keiser Tiberius. Dat hy dalk die volgende keiser van die magtige Rome gaan word.
Min het hulle geweet wat in sy hart broei. Nooit, in hulle wildste drome sou hulle kon dink hoe hierdie dag gaan verloop nie.
Sejanus se optrede sit gebeure aan die gang wat verrykende gevolge inhou – nie net vir die hele Romeinse Ryk nie, maar ook vir verskeie Israeliete. Die rebelse Abigail is een van hulle en haar rebellie teen alle vorme van gesag, bring haar in direkte konflik met die bloeddorstige Sejanus.
Sy verdwyn misterieus en dit ruk haar geheime liefde se lewe totaal en al uit sy gemaksone. As Romeinse kaptein, gestasioneer in Galilea, moet Claudius Ianuarius Celsus die belangrikste keuse van sy lewe maak.